SAM.
61.
Mwa Yaubada! Kulagi ulo dou, e kunakaigali ulo nigada. 
Tutala ulo pikwaku eiwokuva deli asikaduwonaku metoya ogu valu, mapaila adou baisa yoku. Kukwauwaigu kulauwaigu kwaitala kabokwala bwaina, 
paila yoku wala agu tokwala, e yoku agu taboda peula metoya agu tilaula. 
Kutagwala basisu om Bwala Kwebumaboma ogu tuta komwaidona, e basisu luvala wowogu osikowala pinupanem. 
Mwa Yaubada! Yoku bogwa kulagi komwaidona ulo biga katotila, e bogwa lokusakaigu avaka ibodi bakayosisi komwaidomasi yakamaisi availa availa katemmalaimsi. 
Kukwatumkulovi guyau kala taitu bibidubadu, e kutagwala matauna bisisu tuta kaduwonaku! 
Mwa Yaubada! Ibodi matauna la karaiwaga gala kala vigimkovila metoya omatam. Kukoli matauna e kumitukwaii deli m kimadagi. 
Mapaila tuta komwaidona bausiwosi kam yakaula, e yam kwaitala kwaitala basisakaim avaka bogwa lakatotila. 
