SAM.
126.
Tutala Guyau ikaimilivauwaidasi mapilana Yerusalem, e kala lumkola makawala mimi! 
Gala yomala gigila, e kawosisi deli mwasawa. Tuta matutona boda ituwoli ituwoli eilivalasi paila yakidasi, kawasi, “Guyau bogwa eivagi vavagi topilaveka paila matausina.” 
E mokwita goli eivagi vavagi topilaveka paila yakidasi. Da mwasawasi gala wala bitakaibiga. 
Mwa Guyau! Kukwaimilivauwaimasi oma valusi, makawala kuna bikaimali sopi bilau okabala. 
Ibodi matausina availa availa eivalaisi kasi yagogu deli si valam, e bitayoyuwasi deli si mwasawa. 
Matausina availa availa eisunapulasi ikokeulasi kasi yagogu deli si valam bikaimilavausi iusiwosisi deli mwasawa tutala igogebilasi si tayoyuwa. 
